CELEX ID: 32023R2638

--- ENGLISH ---

Document:
$en_document

Summary:
$en_summary

--- DANISH ---

Document:
Tidende 
Den Europæiske Unions
DA
Serie L
2023/2638
22.11.2023
RÅDETS FORORDNING (EU) 2023/2638
af 20. november 2023
om fastsættelse for 2024 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2023/194 for så vidt angår visse fiskerimuligheder i andre farvande
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, stk. 3,
under henvisning til forslag fra Europa-Kommissionen, og
ud fra følgende betragtninger:
(1)
I henhold til Europa-Parlamentets og Rådets forordning (EU) nr. 1380/2013 
(
1
)
 skal der vedtages bevarelsesforanstaltninger under hensyntagen til den foreliggende videnskabelige, tekniske og økonomiske rådgivning, herunder, hvis det er relevant, rapporter fra Den Videnskabelige, Tekniske og Økonomiske Komité for Fiskeri og andre rådgivende organer, samt enhver rådgivning fra de rådgivende råd.
(2)
Rådet skal vedtage foranstaltninger vedrørende fastsættelse og fordeling af fiskerimuligheder, herunder, hvis det er relevant, visse funktionelt tilknyttede betingelser. I henhold til artikel 16, stk. 4, i forordning (EU) nr. 1380/2013 skal fiskerimulighederne fastsættes i overensstemmelse med den fælles fiskeripolitiks målsætninger som fastsat i nævnte forordnings artikel 2, stk. 2. I henhold til nævnte forordnings artikel 16, stk. 1, skal fiskerimulighederne fordeles blandt medlemsstaterne på en sådan måde, at de sikrer de enkelte medlemsstater relativ stabilitet i fiskeriet efter de enkelte bestande eller i de enkelte fiskerier.
(3)
De samlede tilladte fangstmængder (TAC'erne) bør derfor i overensstemmelse med forordning (EU) nr. 1380/2013 fastsættes på grundlag af den foreliggende videnskabelige rådgivning under hensyntagen til biologiske og socioøkonomiske konsekvenser, samtidig med at der sikres en retfærdig behandling af de forskellige fiskerisektorer, og under hensyntagen til de holdninger, som er kommet til udtryk under høringer af interessenter.
(4)
Med Europa-Parlamentets og Rådets forordning (EU) 2016/1139 
(
2
)
 er der fastlagt en flerårig plan for torske-, silde- og brislingebestandene i Østersøen og fiskeriet, der udnytter disse bestande. Denne plan har til formål at sikre, at udnyttelsen af havets levende biologiske ressourcer genopretter og bevarer populationer af de befiskede arter over de niveauer, der kan give det maksimale bæredygtige udbytte (MSY). I henhold til forordning (EU) nr. 1380/2013 skal der for bestande, som er omfattet af specifikke flerårige planer, fastsættes fiskerimuligheder i overensstemmelse med de regler, der er fastsat i disse flerårige planer.
(5)
I overensstemmelse med artikel 4, stk. 1, i forordning (EU) 2016/1139 skulle fiskerimulighederne for de i nævnte forordnings artikel 1 oplistede bestande fastsættes for så hurtigt som muligt og på et gradvist stigende grundlag senest i 2020 at opnå en fiskeridødelighed svarende til MSY udtrykt i intervaller. Fangstbegrænsningerne i 2024 for de relevante bestande i Østersøen bør derfor fastlægges i overensstemmelse med reglerne og målsætningerne i den flerårige plan som fastsat ved nævnte forordning.
(6)
Det Internationale Havundersøgelsesråd (»ICES«) offentliggjorde sin årlige bestandsrådgivning for bestandene i Østersøen den 31. maj 2023.
(7)
For visse bestande, som er omfattet af forordning (EU) 2016/1139, anbefaler ICES nulfangst. Hvis TAC'erne blev fastsat på de niveauer, der er angivet i den videnskabelige rådgivning, ville forpligtelsen til at lande alle fangster, herunder bifangster af de pågældende bestande i blandet fiskeri, imidlertid blive en hindring for fiskeriet som følge af »choke species-effekten«. Begrebet »choke species« betegner en art med manglende kvoter, som kan være årsag til, at et eller flere fiskerfartøjer indstiller fiskeriet, selv om de stadig har kvoter for andre arter. Der bør derfor fastsættes specifikke TAC'er for bifangster af disse bestande, så der kan findes en balance mellem opretholdelsen af fiskeriet i betragtning af de potentielt alvorlige socioøkonomiske konsekvenser af en afbrydelse og behovet for at opnå en god biologisk status for de pågældende bestande under hensyntagen til vanskelighederne med at befiske alle bestande i et blandet fiskeri på det niveau, der giver MSY. Disse TAC'er for bifangster bør fastsættes på niveauer, der sikrer en reduktion af dødeligheden for disse bestande, tilskynder til at forbedre selektiviteten og forhindrer uønskede bifangster af disse bestande. For at reducere fangsterne af bestande, som der er fastsat bifangst-TAC'er for, bør fiskerimulighederne for de former for fiskeri, hvori fisk fra disse bestande fanges, fastsættes på et niveau, som bidrager til, at sårbare bestandes biomasse genoprettes til bæredygtige niveauer.
(8)
Ifølge ICES forekommer der i det meste fiskeri i Østersøen i hvert fald en vis sammenblanding mellem arter. Denne sammenblanding vedrører både arter, som forvaltes ved hjælp af en TAC, og arter, der ikke forvaltes ved hjælp af en TAC. Den største grad af sammenblanding sker mellem pelagiske arter og demersale arter. For 2024 anbefaler ICES nulfangst for sild i den vestlige del af Østersøen, torsk i den østlige del af Østersøen og laks i Østersøens hovedbassin. Desuden er ICES' forsigtighedsbaserede rådgivning for torsk i den vestlige del af Østersøen ekstremt lav. Hvis TAC'erne for disse bestande fastsættes på de niveauer, som ICES anbefaler, vil det medføre, at fartøjer, der fisker efter navnlig rødspætte, må indstille fiskeriet i 2024. På grundlag af data fra Det Europæiske Markedsobservatorium for Fiskevarer og Akvakulturprodukter (EUMOFA) anslås værdien ved første salg af de fangster af rødspætte, der er tilladt inden for rammerne af de foreslåede TAC'er, til 24,5 mio. EUR. Mange fiskerier, navnlig kystfiskeri af mindre omfang, efter arter, der ikke forvaltes ved hjælp af en EU-TAC, navnlig andre fladfiskearter, vil også skulle indstilles i 2024. Der bør derfor fastsættes TAC'er for bifangster af de »choke species«, som omfatter sild i den vestlige del af Østersøen, torsk i den østlige del af Østersøen, torsk i den vestlige del af Østersøen og laks i Østersøens hovedbassin på visse betingelser.
(9)
For så vidt angår torskebestanden i den østlige del af Østersøen vurderer ICES, at biomassen af torskebestanden i den østlige del af Østersøen fortsat ligger under grænsereferencepunktet for gydebiomasse, under hvilket det er muligt, at reproduktionskapaciteten kan blive reduceret (B
lim
) og i forhold til 2022 næppe er øget. ICES anbefaler derfor for femte år i træk nulfangst af torsk i den østlige del af Østersøen. Under disse omstændigheder bør det målrettede fiskeri forblive lukket, og de funktionelt tilknyttede afhjælpende foranstaltninger bør bibeholdes, jf. forordning (EU) nr. 1380/2013. Fiskerimulighederne for uundgåelige bifangster bør fastsættes på et lavt niveau, samtidig med at fænomenet »choke species« undgås.
(10)
For så vidt angår torskebestanden i den østlige del af Østersøen har ICES grundet den fortsatte usikkerhed i rådgivningen nedgraderet sin rådgivning til at være forsigtighedsbaseret. Det ser nu ud til, at bestanden har ligget under B
lim
 i de fleste af de seneste 15 år og lå på et historisk lavpunkt i 2022. Den forsigtighedsbaserede fangstrådgivning er på et ekstremt lavt niveau. Under disse omstændigheder bør det målrettede fiskeri forblive lukket, de afhjælpende tilknyttede foranstaltninger bør bibeholdes, og det rekreative fiskeri efter torsk i den vestlige del af Østersøen bør lukkes, i overensstemmelse med forordning (EU) nr. 1380/2013. Fiskerimulighederne for uundgåelige bifangster bør fastsættes på et lavt niveau, samtidig med at fænomenet »choke species« undgås.
(11)
For så vidt angår laks i ICES-underafsnit 22-31 har ICES fastholdt sin rådgivning om nulfangst, begrænset muligheden for fortsat målrettet kystnært fiskeri om sommeren til ICES-underafsnit 31 og reduceret sin fangstrådgivning tilsvarende. Under disse omstændigheder bør fangstområdet og niveauet af fiskerimuligheder tilpasses i overensstemmelse med ICES' rådgivning, og de funktionelt tilknyttede afhjælpende foranstaltninger bør bibeholdes, jf. forordning (EU) nr. 1380/2013.
(12)
For at sikre fuld udnyttelse af kystfiskerimulighederne i ICES-underafsnit 32 blev der i 2019 indført en begrænset fleksibilitet mellem områder for laks mellem ICES-underafsnit 22-31 og ICES-underafsnit 32. Da fangstmulighederne for disse to bestande er ændret, bør denne fleksibilitet bibeholdes.
(13)
Et forbud mod fiskeri efter havørred uden for fire sømil målt fra basislinjerne og en begrænsning af bifangster af havørred til 3 % af den kombinerede fangst af havørred og laks har bidraget til et væsentligt fald i den tidligere betydelige fejlrapportering af fangster i laksefiskeriet, som navnlig blev rapporteret som havørredfangster. De eksisterende begrænsninger bør derfor bibeholdes, så niveauet for fejlrapportering fortsat kan holdes lavt.
(14)
Foranstaltninger for rekreativt fiskeri af torsk og laks og foranstaltninger til bevarelse af bestande af havørred og laks bør være med forbehold af strengere nationale foranstaltninger, jf. artikel 19 og 20 i forordning (EU) nr. 1380/2013.
(15)
For så vidt angår fiskeriet efter sild i Den Botniske Bugt, som er af stor socioøkonomisk betydning, har ICES forelagt MSY-rådgivning med fangstintervaller. Samtidig ligger denne bestands biomasse under det referencepunkt, under hvilket der skal træffes specifikke og hensigtsmæssige forvaltningstiltag (B
trigger
)
,
 og det er sandsynligt, at bestanden falder til under B
lim
 i 2025. Under disse omstændigheder bør fiskerimulighederne fastsættes i det nedre interval af den fiskeridødelighed, som fører til MSY (F
MSY
), jf. forordning (EU) 2016/1139.
(16)
For så vidt angår sild i den vestlige del af Østersøen vurderer ICES, at selv om bestandens biomasse er øget, udgør den kun 71 % af B
lim
. Desuden er rekrutteringen fortsat på et historisk lavt niveau, og biomassen forventes ikke at stige til over B
lim
 i 2025. ICES anbefaler derfor for sjette år i træk nulfangst af sild i den vestlige del af Østersøen. Under disse omstændigheder bør det målrettede fiskeri forblive lukket, og fiskerimulighederne for uundgåelige bifangster bør fastsættes på et lavt niveau for at undgå fænomenet »choke species«, jf. forordning (EU) 2016/1139.
(17)
For så vidt angår fiskeriet efter sild i den centrale del af Østersøen, som er af stor socioøkonomisk betydning, har ICES forelagt MSY-rådgivning med fangstintervaller. Samtidig vurderer ICES, at denne bestands biomasse har ligget under B
lim
 i de fleste af de seneste 30 år, herunder i de seneste år, og at det er sandsynligt, at denne bestands biomasse forsat vil ligge under B
lim
 i 2025. Under disse omstændigheder bør fiskerimulighederne fastsættes i det nedre F
MSY
-interval, og der bør indføres lukning af gydeområder for fiskerier, der anvender pelagisk trawl, som en yderligere afhjælpende foranstaltning, der er funktionelt knyttet til fiskerimulighederne, jf. forordning (EU) 2016/1139.
(18)
For så vidt angår sild i Rigabugten vurderer ICES, at biomassen ligger over B
trigger
, og at fiskeritrykket ligger på F
MSY
. Fiskerimulighederne bør derfor fastsættes til F
MSY
-værdien, jf. forordning (EU) 2016/1139.
(19)
For så vidt angår rødspætte vurderer ICES, at der forekommer bifangst af torsk i fiskeriet efter rødspætte. Fiskerimulighederne for rødspætte bør derfor fastsættes under den laveste værdi i F
MSY
-intervallet, jf. forordning (EU) 2016/1139.
(20)
For så vidt angår brisling vurderer ICES, at selv om biomassen ligger over B
trigger
, har der ikke været nogen stærk rekruttering siden 2014. ICES vurderer også, at rekrutteringen i 2021 og 2022 var historisk lav. Desuden er fiskeriet efter brisling ofte blandet fiskeri, hvor der både fiskes efter brisling og sild. Fiskerimulighederne for brisling bør derfor fastsættes i det tilsvarende nedre F
MSY
-interval, jf. forordning (EU) 2016/1139.
(21)
Udnyttelsen af de fiskerimuligheder, der fastsættes i denne forordning, er underlagt Rådets forordning (EF) nr. 1224/2009 
(
3
)
, særlig artikel 33 vedrørende registrering af fangster og fiskeriindsats og artikel 34 vedrørende fremsendelse af data om opbrugte fiskerimuligheder til Kommissionen. Nærværende forordning bør derfor præcisere de koder vedrørende landinger af bestande omfattet af nærværende forordning, som medlemsstaterne skal anvende, når de indsender data til Kommissionen.
(22)
Ved Rådets forordning (EF) nr. 847/96 
(
4
)
 er der indført supplerende betingelser for forvaltningen af TAC'er fra år til år, herunder i artikel 3 og 4 fleksibilitetsbestemmelser for bestande, der er omfattet af præventive og analytiske TAC'er. I henhold til nævnte forordnings artikel 2 skal Rådet, når det fastsætter TAC'erne, beslutte, hvilke bestande der ikke er omfattet af artikel 3 og 4, særlig på grundlag af bestandenes biologiske tilstand. Ved artikel 15, stk. 9, i forordning (EU) nr. 1380/2013 er der desuden indført en årsbaseret fleksibilitetsmekanisme for alle bestande, der er omfattet af landingsforpligtelsen. For at undgå en uforholdsmæssig høj grad af fleksibilitet, som vil underminere princippet om fornuftig og ansvarlig udnyttelse af havets biologiske ressourcer, hindre opnåelsen af målsætningerne i den fælles fiskeripolitik og medføre, at bestandenes biologiske tilstand forværres, bør det derfor udtrykkeligt fastsættes, at artikel 3 og 4 i forordning (EF) nr. 847/96 kun anvendes på TAC'er, når den årsbaserede fleksibilitet, der er fastsat i artikel 15, stk. 9, i forordning (EU) nr. 1380/2013, ikke anvendes.
(23)
Biomassen af torsk i den østlige del og den vestlige del af Østersøen og af sild i den vestlige del af Østersøen ligger under B
lim
. For alle disse bestande er kun bifangstfiskeri, videnskabeligt fiskeri og, for så vidt angår sild i den vestlige del af Østersøen, kystfiskeri af mindre omfang tilladt i 2024. Derfor og i betragtning af den relativt lave modstandsdygtighed i Østersøens økosystem har de medlemsstater, der har en kvoteandel af den relevante TAC, forpligtet sig til ikke at anvende den årsbaserede fleksibilitet som fastsat i artikel 15, stk. 9, i forordning (EU) nr. 1380/2013 på disse bestande i 2024, således at fangsterne i 2024 ikke overskrider de pågældende TAC'er. Desuden ligger biomassen af næsten alle flodbestande af laks i ICES-underafsnit 22-30 under grænsereferencepunktet for smoltproduktion (R
lim
), og i 2024 er kun bifangstfiskeri og videnskabeligt fiskeri tilladt. Derfor har de relevante medlemsstater påtaget sig en lignende forpligtelse vedrørende den årsbaserede fleksibilitet, for så vidt angår fangster af laks i Østersøens hovedbassin i 2024.
(24)
Ved Rådets forordning (EU) 2023/194 
(
5
)
 fastsættes fiskerimulighederne for sperling fra den 1. november 2022 til den 31. oktober 2023 i ICES-afsnit 3a (»Skagerrak-Kattegat«), Det Forenede Kongeriges farvande og EU-farvande i ICES-underområde 4 og Det Forenede Kongeriges farvande i ICES-afsnit 2a (»Nordsøen«). Fangstperioden for sperling er fra den 1. november til den 31. oktober i det efterfølgende år. Unionen og Det Forenede Kongerige afholdt den 16. oktober 2023 bilaterale konsultationer, jf. artikel 498, stk. 2, i handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side 
(
6
)
, og nåede til enighed om en TAC på grundlag af den ICES-rådgivning, som blev offentliggjort den 9. oktober 2023. Resultaterne af konsultationen er nedfældet i den skriftlige protokol, som blev godkendt af Rådet den 20. oktober 2023 og undertegnet af Kommissionens repræsentant på Unionens vegne og af lederen af Det Forenede Kongeriges delegation i overensstemmelse med nævnte aftales artikel 498, stk. 6, og Rådets afgørelse (EU) 2021/1875 
(
7
)
. De relevante fiskerimuligheder for sperling i ICES-afsnit 3a, Det Forenede Kongeriges farvande og EU-farvande i underområde 4 og Det Forenede Kongeriges farvande i ICES-afsnit 2a fra den 1. november 2023 til den 31. oktober 2024 bør derfor fastsættes til det niveau, der er angivet i nævnte skriftlige protokol.
(25)
Ved forordning (EU) 2023/194 fastsættes der for 2023 fiskerimuligheder for kuller i ICES-underområde 4, afsnit 6a og afsnit 3a (Nordsøen, vest for Skotland, Skagerrak), på grundlag af resultatet af fiskerikonsultationerne mellem Unionen, Norge og Det Forenede Kongerige for 2024, som dokumenteret i et aftalt protokollat, der blev undertegnet den 9. december 2022. For at sikre fuld udnyttelse af fiskerimulighederne bør det være tilladt at benytte en vis fleksibilitet mellem visse af TAC-områderne for så vidt angår den samme biologiske bestand. Der bør derfor indføres en fleksibilitet mellem områder for medlemsstaternes kvoter for kuller på op til 10 % fra Nordsøen til EU-farvande i Skagerrak-Kattegat.
(26)
I partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og den tilhørende gennemførelsesprotokol 
(
8
)
 fastsættes det, at Unionen af Naalakkersuisut skal have 7,7 % af den TAC for lodde (
Mallotus villosus
), der skal fiskes i grønlandske farvande i ICES-underområde 5 og 14. Den 5. oktober 2023 meddelte Naalakkersuisut Unionen, at Naalakkersuisut på grundlag af den foreløbige videnskabelige rådgivning fra Hafrannsóknastofnun (det islandske hav- og ferskvandsforskningsinstitut), ifølge hvilken fangsterne i »vinteren 2023/2024« ikke bør overstige nul ton, i øjeblikket ikke er i stand til at give lodde til Unionen i den pågældende periode. Indtil der foreligger endelig videnskabelig rådgivning, som eventuelt kan give Naalakkersuisut mulighed for at give lodde til Unionen, bør der ud for fiskerimulighederne for denne bestand i forordning (EU) 2023/194 derfor stå »Fastsættes senere«.
(27)
Forordning (EU) 2023/194 bør derfor ændres i overensstemmelse hermed.
(28)
For at undgå afbrydelse af fiskeriet bør bestemmelserne i denne forordning vedrørende Østersøen finde anvendelse fra den 1. januar 2024. Denne forordning bør dog finde anvendelse på sperling i ICES-afsnit 3a, Det Forenede Kongeriges farvande og EU-farvande i ICES-underområde 4 og Det Forenede Kongeriges farvande i ICES-afsnit 2a fra den 1. november 2023 til den 31. oktober 2024, da dette er fangstperioden for sperling. Denne forordning bør finde anvendelse på kuller i ICES-underområde 4, afsnit 6a og afsnit 3a (Nordsøen, vest for Skotland, Skagerrak) fra den 1. november 2023 til den 31. december 2023 for at sikre fuld udnyttelse af fiskerimulighederne for 2023. Denne forordning bør på grund af sin hastende karakter træde i kraft umiddelbart efter offentliggørelsen —
VEDTAGET DENNE FORORDNING:
KAPITEL I
Generelle bestemmelser
Artikel 1
Genstand
Denne forordning fastsætter fiskerimulighederne for visse fiskebestande og grupper af fiskebestande i Østersøen for 2024 og ændrer visse fiskerimuligheder i andre farvande, som er fastsat ved forordning (EU) 2023/194.
Artikel 2
Anvendelsesområde
1.   Denne forordning finder anvendelse på EU-fiskerfartøjer, der fisker i Østersøen.
2.   Denne forordning finder også anvendelse på rekreativt fiskeri, når dette fiskeri udtrykkeligt nævnes i de relevante bestemmelser.
Artikel 3
Definitioner
I denne forordning finder definitionerne i artikel 4 i forordning (EU) nr. 1380/2013 anvendelse.
Desuden forstås ved:
1)
»underafsnit«: Det Internationale Havundersøgelsesråds (ICES') underafsnit af Østersøen som defineret i bilag III til Europa-Parlamentets og Rådets forordning (EF) nr. 218/2009 
(
9
)
2)
»samlet tilladt fangstmængde (TAC)«:
a)
i fiskerier, der er omfattet af den undtagelse fra landingsforpligtelsen, som er fastsat i artikel 15, stk. 4-7, i forordning (EU) nr. 1380/2013, den mængde fisk, der hvert år kan landes af hver bestand
b)
i alle andre fiskerier den mængde fisk, der hvert år må fanges af hver bestand
3)
»kvote«: en andel af den TAC, som er tildelt Unionen, en medlemsstat eller et tredjeland
4)
»rekreativt fiskeri«: ikkekommercielt fiskeri, der udnytter havets biologiske ressourcer, herunder til rekreation, turisme eller sport
5)
»analytisk vurdering«: kvantitativ evaluering af udviklingen i en given bestand på grundlag af data om denne bestands biologi og udnyttelse, herunder på grundlag af indikatorer som ifølge videnskabelige undersøgelser er af den fornødne kvalitet til, at der kan forelægges videnskabelig rådgivning om fremtidige fangstmuligheder
6)
»analytisk TAC«: en TAC, som der foreligger en analytisk vurdering for
7)
»præventiv TAC«: en TAC, som der ikke foreligger en analytisk vurdering for, og hvor der i stedet enten foreligger en vurdering baseret på forsigtighedsprincippet, eller der ikke foreligger nogen vurdering.
KAPITEL II
Fiskerimuligheder
Artikel 4
TAC'er og tildelinger
TAC'erne, kvoterne og, hvis det er relevant, de funktionelt tilknyttede foranstaltninger er fastsat i bilaget.
Artikel 5
Særlige bestemmelser om fordeling af fiskerimulighederne
1.   Den fordeling af fiskerimulighederne mellem medlemsstaterne, der er fastsat ved denne forordning, er ikke til hinder for:
a)
udvekslinger i henhold til artikel 16, stk. 8, i forordning (EU) nr. 1380/2013
b)
nedsættelser og omfordelinger i henhold til artikel 37 i forordning (EF) nr. 1224/2009
c)
supplerende landinger i henhold til artikel 3 i forordning (EF) nr. 847/96 eller artikel 15, stk. 9, i forordning (EU) nr. 1380/2013
d)
tilbageholdte mængder i henhold til artikel 4 i forordning (EF) nr. 847/96 eller overførte mængder i henhold til artikel 15, stk. 9, i forordning (EU) nr. 1380/2013
e)
nedsættelser i henhold til artikel 105, 106 og 107 i forordning (EF) nr. 1224/2009.
2.   De bestande, der er underlagt præventive eller analytiske TAC'er med henblik på forvaltningen fra år til år af TAC'er og kvoter som omhandlet i forordning (EF) nr. 847/96, er anført i bilaget til nærværende forordning.
3.   Medmindre andet er fastsat i bilaget til nærværende forordning, finder artikel 3 i forordning (EF) nr. 847/96 anvendelse på bestande, der er underlagt en præventiv TAC, og artikel 3, stk. 2 og 3, og artikel 4 i nævnte forordning finder anvendelse på bestande, der er underlagt en analytisk TAC.
4.   Artikel 3 og 4 i forordning (EF) nr. 847/96 finder ikke anvendelse, hvis en medlemsstat benytter sig af den årsbaserede fleksibilitet, der fastsat i artikel 15, stk. 9, i forordning (EU) nr. 1380/2013.
Artikel 6
Betingelser for landing af fangster og bifangster
De bestande af ikkemålarter inden for sikre biologiske grænser som omhandlet i artikel 15, stk. 8, i forordning (EU) nr. 1380/2013, hvorpå undtagelsen fra pligten til at modregne fangster i de relevante kvoter finder anvendelse, er anført i de relevante TAC-tabeller i bilaget til nærværende forordning.
Artikel 7
Lukninger for at beskytte gydende torsk
1.   Det er forbudt at fiske med enhver form for fiskeredskaber i underafsnit 25 og 26 fra den 1. maj til den 31. august.
2.   Forbuddet i stk. 1 finder ikke anvendelse på følgende:
a)
fiskeri, der udelukkende udøves med henblik på videnskabelige undersøgelser, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber i områder, hvor vanddybden er mindre end 20 meter i henhold til koordinater på det officielle søkort udstedt af de kompetente nationale myndigheder
c)
EU-fiskerfartøjer, der fisker i underafsnit 25 efter pelagiske bestande til direkte konsum og anvender redskaber med en maskestørrelse på højst 45 mm i områder, hvor vanddybden er under 50 m i henhold til koordinater på det officielle søkort udgivet af de kompetente nationale myndigheder, og hvis landinger sorteres.
3.   Det er forbudt at fiske med enhver form for fiskeredskaber i underafsnit 22 og 23 fra den 15. januar til den 31. marts og i underafsnit 24 fra den 15. maj til den 15. august.
4.   Forbuddet i stk. 3 finder ikke anvendelse på følgende:
a)
fiskeri, der udelukkende udøves med henblik på videnskabelige undersøgelser, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber i områder, hvor vanddybden er mindre end 20 meter i henhold til koordinater på det officielle søkort udstedt af de kompetente nationale myndigheder
c)
EU-fiskerfartøjer, der fisker i underafsnit 24 efter pelagiske bestande til direkte konsum og anvender redskaber med en maskestørrelse på højst 45 mm i områder, hvor vanddybden er under 40 meter i henhold til koordinater på det officielle søkort udgivet af de kompetente nationale myndigheder, og hvis landinger sorteres
d)
EU-fiskerfartøjer, der fisker med skrabere efter toskallede bløddyr i underafsnit 22 i områder, hvor vanddybden er under 20 m i henhold til koordinater på det officielle søkort udgivet af de kompetente nationale myndigheder.
5.   Førerne af EU-fiskerfartøjer omhandlet i stk. 2, litra b), og stk. 4, litra b) og c), sikrer, at deres fiskeri til enhver tid kan overvåges af den kompetente medlemsstats kontrolmyndigheder.
Artikel 8
Lukninger for at beskytte gydende sild i underafsnit 25-27, 28.2, 29 og 32
Det er forbudt at fiske efter pelagiske arter med pelagisk trawl i følgende perioder:
—
i underafsnit 25 og 26 fra den 1. april til den 30. april
—
i underafsnit 27 og 28.2 fra den 16. april til den 15. maj
—
i underafsnit 29 og 32 fra den 1. maj til den 31. maj.
Artikel 9
Foranstaltninger vedrørende rekreativt fiskeri efter torsk i underafsnit 22-26
Rekreativt fiskeri efter torsk er forbudt i underafsnit 22-26.
Artikel 10
Foranstaltninger vedrørende rekreativt fiskeri efter laks i underafsnit 22-31
1.   Rekreativt fiskeri efter laks er forbudt i underafsnit 22-31. Enhver laks, der fanges utilsigtet, skal øjeblikkeligt genudsættes i havet.
2.   Uanset stk. 1 er rekreativt fiskeri efter laks tilladt på følgende kumulative betingelser:
a)
Der må højst fanges og beholdes én fedtfinneklippet laks pr. rekreativ fisker pr. dag.
b)
Rekreative fiskere ophører med at fiske efter laks resten af dagen efter fangsten af den første fedtfinneklippede laks.
c)
Alle fisk af alle fiskearter, der beholdes, skal landes hele.
3.   Desuden er rekreativt fiskeri efter laks i underafsnit 31, uanset stk. 1, tilladt fra den 1. maj til den 31. august i områder inden for fire sømil målt fra basislinjerne.
4.   Denne artikel finder anvendelse med forbehold af strengere nationale foranstaltninger, jf. artikel 19 og 20 i forordning (EU) nr. 1380/2013.
Artikel 11
Foranstaltninger til bevarelse af havørred- og laksebestandene i underafsnit 22-32
1.   EU-fiskerfartøjer må i underafsnit 22-32 ikke fiske efter havørred uden for fire sømil målt fra basislinjerne. Ved fiskeri efter laks uden for fire sømil målt fra basislinjerne i underafsnit 32 må bifangster af havørred ikke på noget tidspunkt overstige 3 % af den samlede fangst af laks og havørred om bord eller landet efter hver fangstrejse.
2.   Fiskeri med langliner efter havørred eller laks uden for fire sømil målt fra basislinjerne i underafsnit 22-31 er forbudt.
3.   Denne artikel finder anvendelse med forbehold af strengere nationale foranstaltninger, jf. artikel 19 og 20 i forordning (EU) nr. 1380/2013.
Artikel 12
Dataoverførsel
Når medlemsstaterne i henhold til artikel 33 og 34 i forordning (EF) nr. 1224/2009 sender Kommissionen data om de mængder, der er fanget eller landet af de enkelte bestande, anvendes de bestandskoder, der er fastsat i bilaget til nærværende forordning.
KAPITEL III
Afsluttende bestemmelser
Artikel 13
Ændring af forordning (EU) 2023/194
I forordning (EU) 2023/194 foretages følgende ændringer:
1)
I bilag IA, del B, affattes tabellen med fiskerimulighederne for sperling (
Trisopterus esmarkii
) i ICES-afsnit 3a (»Skagerrak-Kattegat«), Det Forenede Kongeriges farvande og EU-farvande i ICES-underområde 4 og Det Forenede Kongeriges farvande i ICES-afsnit 2a (»Nordsøen«) således:
»Art:
Sperling og dertil knyttede bifangster
Trisopterus esmarkii
Område:
3a; Det Forenede Kongeriges farvande og EU-farvande i 4; Det Forenede Kongeriges farvande i 2a
(NOP/2A3A4.)
År
2023
2024
Danmark
49 478
(1)(3)
8 226
(1)(6)
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Tyskland
9
(1)(2)(3)
2
(1)(2)(6)
Nederlandene
36
(1)(2)(3)
6
(1)(2)(6)
Unionen
49 524
(1)(3)
8 234
(1)(6)
Det Forenede Kongerige
10 204
(2)(3)
2 058
(2)(6)
Norge
0
(4)
0
(4)
Færøerne
0
(5)
0
(5)
TAC
59 728
10 292
(1)
Op til 5 % af kvoten må bestå af bifangster af kuller og hvilling (OT2/*2A3A4). Bifangster af kuller og hvilling, der modregnes i kvoten i henhold til denne bestemmelse, og bifangster af arter, der modregnes i kvoten i henhold til artikel 15, stk. 8, i forordning (EU) nr. 1380/2013, må tilsammen ikke overskride 9 % af kvoten.
(2)
Denne kvote må kun fiskes i Det Forenede Kongeriges farvande og EU-farvande i ICES-område 2a, 3a og 4.
(3)
Må kun fiskes fra den 1. november 2022 til den 31. oktober 2023.
(4)
Der skal anvendes sorteringsrist.
(5)
Der skal anvendes sorteringsrist. Denne mængde omfatter højst 15 % af uundgåelige bifangster (NOP/*2A3A4), der skal modregnes i denne kvote.
(6)
Må kun fiskes fra den 1. november 2023 til den 31. oktober 2024.«
2)
Bilag IA, del B, tabellen med fiskerimuligheder for kuller (
Melanogrammus aeglefinus
) i ICES-underområde 4 og Det Forenede Kongeriges farvande i ICES-afsnit 2a affattes således:
»Art:
Kuller
Melanogrammus aeglefinus
Område:
4; Det Forenede Kongeriges farvande i 2a
(HAD/2AC4.)
Belgien
363
(1) (2)
Analytisk TAC
Denne forordnings artikel 8, stk. 2, finder anvendelse.
Danmark
2 495
(1) (2)
Tyskland
1 588
(1) (2)
Frankrig
2 768
(1) (2)
Nederlandene
272
(1) (2)
Sverige
223
(1) (2)
Unionen
7 709
(1) (2)
Norge
13 432
(3)
Det Forenede Kongerige
37 261
TAC
58 402
(1)
Særlig betingelse: Hvoraf op til 10 % må fiskes i Det Forenede Kongeriges farvande, EU-farvande og internationale farvande i 6a nord for 58°30′N (HAD/*6AN58).
(2)
Særlig betingelse: Hvoraf op til 10 % må fiskes i EU-farvande i 3a (HAD/*03A-C).
(3)
Hvoraf 11 182  ton må fanges i EU-farvande (HAD/*04-EU). Fangster under denne kvote skal trækkes fra Norges andel af TAC'en.
Særlig betingelse: Inden for disse kvoter må der i nedenstående områder højst fanges nedenstående mængde:
Norske farvande i 4 (HAD/*04N-)
Unionen
4 774 «.
3)
I bilag IB affattes tabellen over fiskerimuligheder for lodde (
Mallotus villosus
) i grønlandske farvande i ICES-underområde 5 og 14 således:
»Art:
Lodde
Mallotus villosus
Område:
Grønlandske farvande i 5 og 14
(CAP/514GRN)
Danmark
Fastsættes senere
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Tyskland
Fastsættes senere
Sverige
Fastsættes senere
Alle medlemsstater
Fastsættes senere
(1)
Unionen
Fastsættes senere
(2) (3)
Norge
Fastsættes senere
(3)
TAC
Ikke relevant
(1)
Danmark, Tyskland og Sverige kan først få adgang til den kvote, der er afsat til »alle medlemsstater«, når de har opbrugt deres egen kvote. Medlemsstater, der har fået tildelt mere end 10 % af EU-kvoten, må dog slet ikke bruge af den kvote, der er afsat til »alle medlemsstater«. Fangster, der skal modregnes i denne fælles kvote, skal rapporteres særskilt (CAP/514GRN_AMS).
(2)
Fiskeriet kan påbegyndes, når Unionen accepterer et tilbud om sådanne kvoter fra de grønlandske myndigheder inden for rammerne af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og den tilhørende gennemførelsesprotokol
 (
*1
)
. Medlemsstaterne sikrer, at deres fangster ikke overskrider den mængde, som de har modtaget fra de grønlandske myndigheder, efter fratrækning af de mængder, der overføres til Norge.
(3)
For fiskeriperioden fra den 15. oktober 2023 til den 15. april 2024.
Artikel 14
Ikrafttræden og anvendelse
Denne forordning træder i kraft dagen efter offentliggørelsen i 
Den Europæiske Unions Tidende
.
Den finder anvendelse fra den 1. januar til den 31. december 2024.
Uanset stk. 2 finder:
a)
artikel 13, nr. 1), anvendelse fra den 1. november 2023 til den 31. oktober 2024
b)
artikel 13, nr. 2), anvendelse fra den 1. november 2023 til den 31. december 2023.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. november 2023
På Rådets vegne
H. CREVITS
Formand
(
1
)
  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (
EUT L 354 af 28.12.2013, s. 22
).
(
2
)
  Europa-Parlamentets og Rådets forordning (EU) 2016/1139 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (
EUT L 191 af 15.7.2016, s. 1
).
(
3
)
  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (
EUT L 343 af 22.12.2009, s. 1
).
(
4
)
  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (
EFT L 115 af 9.5.1996, s. 3
).
(
5
)
  Rådets forordning (EU) 2023/194 af 30. januar 2023 om fastsættelse for 2023 af fiskerimuligheder for visse fiskebestande gældende for EU-farvande og for EU-fiskerfartøjer i visse andre farvande og om fastsættelse af sådanne fiskerimuligheder for visse dybhavsbestande for 2023 og 2024 (
EUT L 28 af 31.1.2023, s. 1
).
(
6
)
  
            
EUT L 149 af 30.4.2021, s. 10
.
(
7
)
  Rådets afgørelse (EU) 2021/1875 af 22. oktober 2021 om den holdning, der skal indtages på Unionens vegne i de årlige konsultationer med Det Forenede Kongerige med henblik på at nå til enighed om de samlede tilladte fangstmængder (
EUT L 378 af 26.10.2021, s. 6
).
(
8
)
  
            
EUT L 175 af 18.5.2021, s. 3
. Unionen godkendte partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og den tilhørende gennemførelsesprotokol ved Rådets afgørelse (EU) 2021/2043 af 18. november 2021 om indgåelse på Unionens vegne af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og gennemførelsesprotokollen dertil (
EUT L 418 af 24.11.2021, s. 1
).
(
9
)
  Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (
EUT L 87 af 31.3.2009, s. 70
).
BILAG
TAC'ER FOR EU-FISKERFARTØJER I OMRÅDER, HVOR DER ER FASTSAT TAC'ER, OPDELT EFTER ART OG OMRÅDE
I nedenstående tabeller fastsættes TAC'erne og kvoterne (i ton levende vægt, medmindre andet er angivet) for hver bestand samt de funktionelt tilknyttede foranstaltninger.
Henvisningerne til fiskeriområder er henvisninger til ICES-områder.
Fiskebestandene er anført i alfabetisk rækkefølge efter arternes videnskabelige navne.
Med henblik på anvendelsen af denne forordning gives nedenfor en sammenlignende oversigt over de videnskabelige navne og de almindeligt anvendte navne:
Videnskabeligt navn
Alfa-3-kode
Dansk navn
Clupea harengus
HER
Sild
Gadus morhua
COD
Torsk
Pleuronectes platessa
PLE
Rødspætte
Salmo salar
SAL
Atlanterhavslaks
Sprattus sprattus
SPR
Brisling
Tabel 1
Art:
Sild
Område:
Underafsnit 30-31
Clupea harengus
(HER/30/31.)
Finland
45 092
Analytisk TAC
Sverige
9 908
Unionen
55 000
TAC
55 000
Tabel 2
Art:
Sild
Område:
Underafsnit 22-24
Clupea harengus
(HER/3BC+24)
Danmark
110
(1)
Analytisk TAC
Tyskland
435
(1)
Artikel 3, stk. 2 og 3, i forordning (EF) nr. 847/96 finder ikke anvendelse.
Finland
0
(1)
Artikel 4 i forordning (EF) nr. 847/96 finder ikke anvendelse.
Polen
103
(1)
Sverige
140
(1)
Unionen
788
(1)
TAC
788
(1)
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udelukkende udøves med henblik på videnskabelige undersøgelser, rettes mod sild, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Uanset første afsnit er det for EU-fiskerfartøjer med en længde overalt på under 12 m, som fisker med garn, indfiltringsnet, håndliner, bundgarn eller pilkeudstyr, tilladt at fiske denne kvote. Førerne af disse fiskerfartøjer sikrer, at deres fiskeri til enhver tid kan overvåges af den kompetente medlemsstats kontrolmyndigheder.
Tabel 3
Art:
Sild
Område:
EU-farvande i underafsnit 25-27, 28.2, 29 og 32
Clupea harengus
(HER/3D-R30)
Danmark
888
Analytisk TAC
Tyskland
235
Artikel 3, stk. 2 og 3, i forordning (EF) nr. 847/96 finder ikke anvendelse.
Estland
4 535
Artikel 4 i forordning (EF) nr. 847/96 finder ikke anvendelse.
Finland
8 853
Letland
1 119
Litauen
1 178
Polen
10 057
Sverige
13 503
Unionen
40 368
TAC
Ikke relevant
Tabel 4
Art:
Sild
Område:
Underafsnit 28.1
Clupea harengus
(HER/03D.RG)
Estland
17 529
Analytisk TAC
Letland
20 430
Denne forordnings artikel 6 finder anvendelse.
Unionen
37 959
TAC
37 959
Tabel 5
Art:
Torsk
Område:
EU-farvande i underafsnit 25-32
Gadus morhua
(COD/3DX32.)
Danmark
137
(1)
Præventiv TAC
Tyskland
54
(1)
Artikel 3 i forordning (EF) nr. 847/96 finder ikke anvendelse.
Estland
13
(1)
Finland
10
(1)
Letland
51
(1)
Litauen
33
(1)
Polen
159
(1)
Sverige
138
(1)
Unionen
595
(1)
TAC
Ikke relevant
(1)
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udelukkende udøves med henblik på videnskabelige undersøgelser, rettes mod torsk, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Tabel 6
Art:
Torsk
Område:
Underafsnit 22-24
Gadus morhua
(COD/3BC+24)
Danmark
148
(1)
Præventiv TAC
Tyskland
73
(1)
Artikel 3 i forordning (EF) nr. 847/96 finder ikke anvendelse.
Estland
3
(1)
Finland
3
(1)
Letland
12
(1)
Litauen
8
(1)
Polen
40
(1)
Sverige
53
(1)
Unionen
340
(1)
TAC
340
(1)
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udelukkende udøves med henblik på videnskabelige undersøgelser, rettes mod torsk, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Tabel 7
Art:
Rødspætte
Område:
EU-farvande i underafsnit 22-32
Pleuronectes platessa
(PLE/3BCD-C)
Danmark
8 105
Analytisk TAC
Tyskland
900
Denne forordnings artikel 6 finder anvendelse.
Polen
1 697
Sverige
611
Unionen
11 313
TAC
11 313
Tabel 8
Art:
Atlanterhavslaks
Område:
EU-farvande i underafsnit 22-31
Salmo salar
(SAL/3BCD-F)
Danmark
11 183
(1)(2)
Analytisk TAC
Tyskland
1 244
(1)(2)
Artikel 3, stk. 2 og 3, i forordning (EF) nr. 847/96 finder ikke anvendelse.
Estland
1 137
(1)(2)(3)
Artikel 4 i forordning (EF) nr. 847/96 finder ikke anvendelse.
Finland
13 945
(1)(2)
Letland
7 113
(1)(2)
Litauen
836
(1)(2)
Polen
3 393
(1)(2)
Sverige
15 116
(1)(2)
Unionen
53 967
(1)(2)
TAC
Ikke relevant
(1)
Antal fisk.
(2)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udøves udelukkende med henblik på videnskabelige undersøgelser, rettes mod atlanterhavslaks, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Uanset første afsnit er det tilladt for EU-fiskerfartøjer at fiske denne kvote i ICES-underafsnit 31 i områder inden for fire sømil målt fra basislinjerne i perioden fra den 1. maj til den 31. august.
(3)
Særlig betingelse: Højst 450 individer af denne kvote må fiskes i EU-farvande i underafsnit 32 (SAL/*3D32).
Tabel 9
Art:
Atlanterhavslaks
Område:
EU-farvande i underafsnit 32
Salmo salar
(SAL/3D32.)
Estland
1 040
(1)
Præventiv TAC
Finland
9 104
(1)
Unionen
10 144
(1)
TAC
Ikke relevant
(1)
Antal fisk.
Tabel 10
Art:
Brisling
Område: EU-farvande i underafsnit
22-32
Sprattus sprattus
(SPR/3BCD-C)
Danmark
19 827
Analytisk TAC
Tyskland
12 561
Denne forordnings artikel 6 finder anvendelse.
Estland
23 024
Finland
10 379
Letland
27 807
Litauen
10 059
Polen
59 013
Sverige
38 330
Unionen
201 000
TAC
Ikke relevant
ELI: http://data.europa.eu/eli/reg/2023/2638/oj
ISSN 1977-0634 (electronic edition)

Summary:
Fiskerimuligheder i Østersøen (2024)
RESUMÉ AF:
Forordning (EU) 2023/2638 om fastsættelse for 2024 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2023/194 for så vidt angår visse fiskerimuligheder i andre farvande
HVAD ER FORMÅLET MED FORORDNINGEN?
Forordningen
 fastsætter de 
samlede tilladte fangstmængder
 (TAC’er) for 2024, der gælder for fiskerfartøjer i 
Den Europæiske Union
 (EU), som fisker efter visse fiskebestande i Østersøen, med henblik på at forbedre disses bæredygtighed eller hjælpe med genopretning af risikobestande.
 
Forordningen fastsætter begrænsninger for rekreativt fiskeri
*
 efter visse arter.
HOVEDPUNKTER
Samlede tilladte fangstmængder og tildelinger
TAC’er for forskellige fiskearter fra Østersøen i 2024 er angivet i bilaget til forordningen.
 
De fastsatte fangstbegrænsninger følger princippet om en bæredygtig udnyttelse i overensstemmelse med det maksimale bæredygtige udbytte
*
 og den 
flerårige plan for fiskeri i Østersøen
 (forordning (EU) 
2016/1139
).
 
De er baseret på den bedste foreliggende videnskabelige rådgivning fra 
Det Internationale Havundersøgelsesråd
 og tager hensyn til biologiske og socioøkonomiske faktorer.
 
Grænserne fastsættes af 
EU-medlemsstaterne
 på baggrund af et forslag fra 
Europa-Kommissionen
.
 
TAC’en for hver enkel art er opdelt i kvoter — andele af den TAC, som er tildelt medlemsstater.
Kvoter for arter
TAC’er for 2024 sammenfattes som følger.
Torsk (
Gadus morhua
).
 På grund af lave biomasseniveauer fastholder forordningen TAC-niveauet for de to torskebestande, som begrænses til uundgåelige bifangster
*
, hvor direkte fiskeri ikke er tilladt, bortset fra til videnskabelige undersøgelser. Fiskeri i visse områder er forbudt på visse tidspunkter for at beskytte torskens gydning.
 
Sild (
Clupea harengus
).
 Målrettet fiskeri efter sild i den centrale del af Østersøen og i Den Botniske Bugt er tilladt, med TAC’er på henholdsvis 40 368 ton og 55 000 ton. For sild i den centrale del af Østersøen indføres der en 30-dages lukning for at beskytte gydende fisk. TAC’er for sild i den vestlige del af Østersøen gælder kun bifangster, dog med en undtagelse for kystfiskeri i mindre omfang. TAC’en for sild i Rigabugten er 37 959 ton.
 
Rødspætte (
Pleuronectes platessa
).
 Rødspættebestandene er blevet større, men torsk er en uundgåelig bifangst ved rødspættefiskeri, så TAC-niveauerne forbliver de samme som i 2023.
 
Brisling (
Sprattus sprattus
).
 TAC-niveauet er nedsat med 10 %.
 
Atlanterhavslaks (
Salmo salar
).
 TAC-niveauet er nedsat med 15 % og er fortsat begrænset til uundgåelige bifangster, hvor direkte fiskeri ikke er tilladt, bortset fra til videnskabelige undersøgelser, dog med visse sæsonundtagelser og særlige betingelser i de nordligste områder. TAC-niveauet for laks i Finske Bugt er forhøjet med 7 % i forhold til 2023-tallene.
 
Havørred.
 Der er begrænsninger for fiskeri efter havørred og laks i visse områder, hvor landede bifangster af havørred ikke må overstige 3 % af den samlede fangst af laks.
Rekreativt fiskeri
Rekreativt fiskeri efter 
torsk
 er fortsat forbudt i den østlige del af Østersøen og nu også helt forbudt i den vestlige del.
 
Rekreativt fiskeri efter 
vildlaks
 er fortsat forbudt. Alle vildlaks, der fanges utilsigtet, skal omgående genudsættes i havet. Som en undtagelse er én opdrættet laks pr. fisker pr. dag tilladt, hvorefter fiskeren skal holde op med at fiske laks for resten af dagen.
Ændring til forordning (EU) 2023/194
Forordningen ændrer også forordning (EU) 
2023/194
 (se 
resumé
) i forbindelse med en aftale med Det Forenede Kongerige om fiskerimuligheder efter 
sperling, kuller og lodde
 i Nordsøen.
HVORNÅR GÆLDER FORORDNINGEN FRA?
Den gælder fra den 1. januar til den 31. december 2024.
BAGGRUND
For yderligere oplysninger henvises til:
Østersøen: Aftale indgået om fiskerimuligheder i 2024
 (Europa-Kommissionen)
 
Spørgsmål og svar om Kommissionens forslag om fiskerimulighederne i Østersøen for 2024
 (Europa-Kommissionen).
VIGTIGE BEGREBER
Rekreativt fiskeri.
 Ikkekommercielt fiskeri, der udnytter havets biologiske ressourcer, herunder til rekreation, turisme eller sport.
Maksimalt bæredygtigt udbytte.
 Det største udbytte (den største fangst), som kan tages fra bestanden af en art over en ikke nærmere bestemt periode uden af bringe dens overlevelse i fare.
Bifangst.
 Utilsigtet fangst af uønskede fisk og marine arter.
HOVEDDOKUMENT
Rådets forordning (EU) 
2023/2638
 af 20. november 2023 om fastsættelse for 2024 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2023/194, for så vidt angår visse fiskerimuligheder i andre farvande (EUT L 2023/2638 af 22.11.2023).
TILHØRENDE DOKUMENTER
Rådets forordning (EU) 
2023/194
 af 30. januar 2023 om fastsættelse for 2023 af fiskerimuligheder for visse fiskebestande gældende for EU-farvande og for EU-fiskerfartøjer i visse andre farvande og om fastsættelse af sådanne fiskerimuligheder for visse dybhavsbestande for 2023 og 2024 (EUT L 28 af 31.1.2023, s. 1-219).
Efterfølgende ændringer til forordning (EU) 2023/194 er blevet indarbejdet i grundteksten. Denne 
konsoliderede udgave
 har ingen retsvirkning.
Europa-Parlamentets og Rådets forordning (EU) 
2016/1139
 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (EUT L 191 af 15.7.2016, s. 1-15).
Se den 
konsoliderede udgave
.
Europa-Parlamentets og Rådets forordning (EU) nr. 
1380/2013
 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22-61).
Se den 
konsoliderede udgave
.
Rådets forordning (EF) nr. 
1224/2009
 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1-50).
Se den 
konsoliderede udgave
.
Rådets Forordning (EF) nr. 
847/96
 af 6. maj 1996 om supplerende betingelser for forvaltningen af TAC og kvoter fra år til år (EFT L 115 af 9.5.1996, s. 3-5).
Se den 
konsoliderede udgave
.
seneste ajourføring 19.02.2024